**Ad pkt. 1.**

**Skriftlig beretningsdel fra Grundejerforeningen Christiansgaardens bestyrelse, april 2017**

Så afholder Grundejerforeningen Christiansgaarden igen sin årlige generalforsamling. Det sker lørdag den 29. april 2017, kl. 10.00.

Det har været et roligt år, fordi de store opgaver og udfordringer blev løst i det foregående år.

**Regnvandsbrønde.** Bestyrelsen har i perioden gennemgået alle vejens regnvandsbrønde og sivebrønde, og disse fungerer, med en enkelt undtagelse, optimalt. Hensigten med denne nøje overvågning/kontrol med brøndene er at sikre, at vi kan holde vores vej nogenlunde fri for at have regnvand stående efter større regnvejrsbyger. Dette ser ud til at fungere efter hensigten.

**Regnskabsforhold mm..** Omkring Grundejerforeningen Christiansgaarden virksomhed har det i perioden vist sig, at der er en række formelle love og regler, som ligger uden for foreningens eget regi, men som foreningen skal efterleve og opfylde. Det viste sig, i forbindelse med foreningens aftale med vores bankpartner, at der skal fremsende referat af foreningens generalforsamling, herunder oversigt over foreningens bestyrelse og ledelse, samt meddelelse om eventuelle ændringer i bestyrelsessammensætning undervejs.

Skemaer til disse meddelelser er bankstandarder.

Ved ændring i grundejerforeningens vedtægter skal foreningen fremsende kopi heraf.

**Det er Danske Bank A/S, Forening Direkte** der forestår den praktiske forvaltning af disse informationer.

Vores forening er nu også registreret i **Erhvervsstyrelsen**, hvor vi har fået **CVR-nr. 36322500**. Denne styrelse skal ligeledes informeres ved formandsskifte og/eller hver 3. år. (Næste gang senest 10/10 2019).

**Grus til Natskyggevej.** Der vil fortsat være grus placeret på vores vendeplads nederst på Natskyggevej, som kan anvendes til efterfyldning af de småhuller der jævnligt fremkommer i vejens overflade.

**Kystsikring og Trappen.** Nordkysten har været skånet for egentlige storme, men alligevel er det tydeligt, at den samlede kyststrækning er under pres. Bestyrelsen har været til informationsmøde med borgmesteren, omkring de nordsjællandske kystkommuners planer om en fremtidig kystsikring. Den samlede plan er ikke besluttet endnu, men er som projekt langt fremme. Således også for Halsnæs Kommunes kyststrækning.

Halsnæs Kommune har udlagt nuværende foreliggende projekt på følgende link: [*https://www.halsnaes.dk/Borger/Kyst%20og%20strand/Nordkystens%20fremtid.aspx*](https://www.halsnaes.dk/Borger/Kyst%20og%20strand/Nordkystens%20fremtid.aspx)

Bestyrelsen er indstillet på, at projektet kan drøftes på generalforsamlingen, men gør opmærksom på, at Halsnæs kommune tidligst forventer egentlige beslutninger om projektets gennemførelse omkring 2019-20.

Denne kystsikringsplan er desværre ikke noget vi som grundejerforening kan sidde og vente på, fordi vi allerede nu kan se, at vores lille kyststrækning allerede igen er under pres. Når bølgerne går højt (det blæser trods alt en hel del i løbet af en vinter), så bliver der vasket sand bort fra vores strand, hvilket giver lidt bevægelse i selv de store sten.

Trappen ser ud til at klare endnu en vinter, men det skal ikke blive meget hårdere vejr i end denne vinter.

De store sten påvirkes af vedvarende blæsevejr, og således påvirkes også den del af skrænten, der ligger lige bag ved vores stendækning. Det kan ses, at havet har held til, at ”skylle sand ud” under den belægning der er bag ved de store sten.

Derfor har bestyrelsen besluttet at gennemføre endnu en ”stenbelægning” omkring vores trappe, ca. 3o tons. Vores nabo ved trappen har indvilliget i at tilføre sin forstrand ligeledes 30 tons store sten.

Med disse tiltag tror bestyrelse foreningens strand er nogenlunde kystsikret frem til kommunens kystsikringsplan bliver gennemført.

Bestyrelsen har aftalt med entreprenør om udførelse af det omhandlede arbejde, men der henstår nogle praktiske løsninger omkring tilkørsler til stranden, med de nødvendige maskiner.